**Felhívás**

**A debreceni FŐNIX Néptáncegyüttes**

 **„Gyertek lányok karikába”**

címmel meghirdeti az

**V. Országos Karikázó Fesztivált**

A fesztivál lehetőséget teremt a néptáncegyüttesek női tánckarának bemutatkozására, megmérettetésére. A fesztiválon a magyar táncdialektusok női karikázóinak színes palettáját szeretnénk felvonultatni.

A bemutatott táncprodukciókat zsűri értékeli a következő szempontok alapján

* hitelesség
* előadásmód
* énektudás
* színpadi megjelenés

Egy-egy koreográfia műsorideje 7 perc lehet. Egy együttes legfeljebb két művel vehet részt a fesztiválon.

A színpadi és technikai lehetőségeket a visszajelentkezés után küldjük el az együtteseknek.

Szóló népdaléneklési versenyt hirdetünk (nők és férfiak részére). Egy énekes egy népdalcsokorral jelentkezhet, mely nem haladhatja meg az 5 percet. Az első 20 jelentkezőt tudjuk fogadni, erről írásban visszajelzést küldünk.

A fesztivál része a „Legények a színpadon”, ezért kérjük, hogy együttesenként legalább egy fő vegyen részt ebben a programban, mely program a zsűri tanácskozása alatt történik.

A fesztivál zenekara a Bakator zenekar lesz.

**Jelentkezési határidő: 2023. március 10.**

A zsűri I., II., III. helyezést, valamint különdíjat ad ki mind a tánckaroknak, mind az énekeseknek. A zsűri a leghitelesebb színpadi megjelenést Török Róza-díjjal jutalmazza.

**A fesztivál időpontja: 2023. április 01. (szombat)**

Helyszíne: VOKE Egyetértés Művelődési Központ (4034 Debrecen, Faraktáru. 67.)

Részvételi díj:

* néptáncegyütteseknek: 20.000 Ft/csoport,
* szólóénekeseknek: 3.000 Ft/fő,

melyet az egyesület számlájára kell átutalni a jelentkezés után, a visszajelzést követően:

Főnix Néptáncegyüttes, számlaszám: 11738008-20180850

Bővebb információ kérhető: fonixneptanc@gmail.com; lencsecske@gmail.com

**TERVEZETT PROGRAM**

900 – 955 Érkezés, regisztráció, eligazítás

1000 – 1015 Köszöntés

1015 - 1200 Szóló népdaléneklési verseny

Ebédszünet, közben színpadbejárás előzetes beosztás szerint.

1400- 1410 Megnyitó

1410- 1800 Fesztiváli program

1830 – 1900 Legények a színpadon

1900 Eredményhirdetés, díjátadás, fesztiválzárás

2000 Értékelés